พลเรือเอก **สุวิทย์ ธาระรูป** (เกิด 23 ตุลาคม พ.ศ. 2493) เป็นนายทหารเรือและนักการเมืองชาวไทย เคยดำรงตำแหน่งสูงสุดทางทหารเรือคือผู้ช่วยผู้บัญชาการทหารเรือ และเคยดำรงตำแหน่งสมาชิกสภานิติบัญญัติแห่งชาติ เมื่อปี พ.ศ. 2549 ปัจจุบันเป็นรองนายกองค์การบริหารส่วนจังหวัดชัยภูมิ

ประวัติและการศึกษา
------------------

สุวิทย์เกิดเมื่อวันที่ 23 ตุลาคม พ.ศ. 2493 เป็นบุตรของนายสอาด และนางทวี ธาระรูป สำเร็จการศึกษาชั้นมัธยมจากโรงเรียนวัดเขมาภิรตาราม, โรงเรียนเตรียมทหารรุ่นที่ 11 (ตท.11-ร่วมรุ่นเดียวกับ พล.อ.อ.อิทธพร ศุภวงศ์, พล.อ.วิชญ์ เทพหัสดิน ณ อยุธยา, พล.อ.พิเชษฐ์ วิสัยจร, พล.ต.ขัตติยะ สวัสดิผล), โรงเรียนนายเรือ รุ่นที่ 68 ระหว่างรับราชการได้เข้ารับการศึกษาอบรมในหลักสูตรที่สำคัญ ๆ อาทิ หลักสูตรจู่โจมจากโรงเรียนสงครามพิเศษ กองทัพบก, หลักสูตรส่งทางอากาศนาวิกโยธิน รุ่นที่ 1, หลักสูตรการรบพิเศษ แขนงการลาดตระเวนสะเทินน้ำสะเทินบกและจู่โจมนาวิกโยธิน รุ่นที่ 15, หลักสูตรผู้ควบคุมการกระโดดร่ม จากโรงเรียนสงครามพิเศษ กองทัพบก, หลักสูตรเสนาธิการทหารบก หลักสูตรหลักประจำ ชุดที่ 64 จากโรงเรียนเสนาธิการทหารบก, หลักสูตรวิทยาลัยการทัพเรือ รุ่นที่ 25 จากสถาบันวิชาการทหารเรือชั้นสูง, หลักสูตรป้องกันราชอาณาจักรภาครัฐเอกชนและการเมือง จากวิทยาลัยป้องกันราชอาณาจักร (วปรอ.) เป็นต้น นอกจากนั้นยังสำเร็จการศึกษาอบรมจากต่างประเทศ ได้แก่ หลักสูตรนายทหารสื่อสาร นาวิกโยธินสหรัฐอเมริกา, หลักสูตรการยุทธสะเทินน้ำสะเทินบก นาวิกโยธินสหรัฐอเมริกา และหลักสูตรเสนาธิการทหารนาวิกโยธิน สหรัฐอเมริกา เป็นต้น

การทำงาน
--------

สุวิทย์ถือได้ว่า เป็นนายทหารที่เติบโตมาจากหน่วยบัญชาการนาวิกโยธินโดยตรง โดยเริ่มจากตำแหน่ง ผู้บังคับหมวดปืนเล็ก ร้อยปืนเล็กที่ 1 กองพันทหารราบที่ 1 กรมผสมนาวิกโยธิน เรื่อยมาจนถึงผู้บังคับบัญชา, รองผู้บัญชาการหน่วยบัญชาการนาวิกโยธิน

จากนั้นในวันที่ 21 มีนาคม พ.ศ. 2550 ได้รับการแต่งตั้งในผู้บัญชาการหน่วยบัญชาการนาวิกโยธิน 

จากนั้นในวันที่ 1 ตุลาคม พ.ศ. 2553 ได้รับการเลื่อนยศเป็น พลเรือเอก (พล.ร.อ.) และดำรงตำแหน่งผู้ช่วยผู้บัญชาการทหารเรือ นอกจากนี้ยังดำรงตำแหน่งประธานกรรมการกิจการศูนย์พัฒนากีฬาราชนาวี อีกด้วย ปัจจุบันเกษียณราชการแล้ว ตั้งแต่วันที่ 30 กันยายน พ.ศ. 2554

หลังเกษียณอายุราชการแล้วได้ลงเล่นการเมือง โดยสมัครเป็นสมาชิกสภาผู้แทนราษฎร แบบบัญชีรายชื่อ พรรคประชาธิปัตย์ แต่ไม่ได้รับเลือก ต่อมาเมื่อมีการเลือกตั้งนายกองค์การบริหารส่วนจังหวัดทั่วประเทศ ปี พ.ศ. 2563 พล.ร.อ.สุวิทย์ ได้รับการแต่งตั้งจากนายอร่าม โล่ห์วีระ นายก อบจ.ชัยภูมิ ให้ดำรงตำแหน่งเป็นรองนายกองคืการบริหารส่วนจังหวัดชัยภูมิ

ชีวิตส่วนตัว
------------

สุวิทย์สมรสกับ นางฐิติปรางค์ ธาระรูป มีบุตรชาย 2 คน คือ ร.อ.จักษ์ และ ดร.ปรบ ธาระรูป

เครื่องราชอิสริยาภรณ์
---------------------

* พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2523 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
* พ.ศ. 2525 –  เหรียญราชการชายแดน (ช.ด.)
* พ.ศ. 2528 –  เหรียญจักรมาลา (ร.จ.ม.)

อ้างอิง
-------

1. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ เก็บถาวร 2011-01-24 ที่ เวย์แบ็กแมชชีน, เล่ม ๑๒๗ ตอนที่ ๑๔ ข หน้า ๓, ๘ ธันวาคม ๒๕๕๓
2. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2010-10-10 ที่ เวย์แบ็กแมชชีน, เล่ม ๑๒๔ ตอนที่ ๑๘ ข หน้า ๑๒, ๕ ธันวาคม ๒๕๕๐
3. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๗ ตอนที่ ๖๙ ง ฉบับพิเศษ หน้า ๑๐, ๓๐ เมษายน ๒๕๒๓
4. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน, เล่ม ๙๙ ตอนที่ ๑๔๔ ง ฉบับพิเศษ หน้า ๕๒, ๘ ตุลาคม ๒๕๒๕
5. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๓ ตอนที่ ๕๘ ง ฉบับพิเศษ หน้า ๑๐, ๑๔ เมษายน ๒๕๒๙

แหล่งข้อมูลอื่น
---------------

* ประวัติจากหน่วยบัญชาการนาวิกโยธิน
* คอลัมน์ ส่องแว่นโฟกัส ประจำวันเสาร์ที่ 16 ตุลาคม พ.ศ. 2553 จากหนังสือพิมพ์เดลินิวส์

| * ด
* ค
* ก
ผู้บัญชาการหน่วยบัญชาการนาวิกโยธิน |
| --- |
| กรมนาวิกโยธิน | 
* ทหาร ขำหิรัญ
* ขุนศรีนาวา
* ประสงค์ พิบูลสงคราม
* สนอง นิสาลักษณ์
* หม่อมเจ้ากาฬวรรณดิศ ดิศกุล
* สนอง นิสาลักษณ์
* โสภณ สุญาณเศรษฐกร
* ยุธยา เชิดบุญเมือง
* ประเสริฐ น้อยคําศิริ
* เกษม เมฆลอย
* ปรีดา กาญจนรัตน์

 | ธงตำแหน่งผู้บัญชาการหน่วยบัญชาการนาวิกโยธิน |
| หน่วยบัญชาการนาวิกโยธิน | 
* ปรีดา กาญจนรัตน์
* นคร พิบูลย์สวัสดิ์
* มนัส ปิ่นกุลบุตร
* ตรีรัตน์ ชมะนันทน์
* จุมพล หงส์ทอง
* วสินธ์ สาริกะภูติ
* มานิตย์ ดีมาก
* เชษฐ์ โกมลฐิติ
* วัฒนา วงศ์วิเชียร
* เทิดศักดิ์ เสถียรสวัสดิ์
* วิรัตน์ ดำรงค์เจริญ
* สีวิชัย สิริสาลี
* สีวิชัย สิริสาลี
* สุวิทย์ ธาระรูป
* พงษ์ศักดิ์ ภูรีโรจน์
* สนธยา น้อยฉายา
* ธนะกาญจน์ ใคร่ครวญ
* รัตนะ วงษาโรจน์
* ศังกร พงษ์ศิริ
* รณรงค์ สิทธินันทน์

 |